07/Sv. 18 Službeni list Europske unije 3 31992R3688 L 374/12 SLUŽBENI LIST EUROPSKIH ZAJEDNICA 22.12.1992. UREDBA KOMISIJE (EEZ) br. 3688/92 od 21. prosinca 1992. o prilagodbi tehničkom napretku Uredbe Vijeća (EEZ) br. 3821/85 o tahografu u cestovnom prometu KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3821/85 od 20. prosinca 1985. o tahografu u cestovnom prometu ('), kako je zadnje izmijenjena Uredbom (EEZ) br. 3572/90 (?), a posebno njezine članke 17. i 18., budući da je potrebno ukloniti mogućnosti prijevare u kori- štenju elektroničkih tahografa u cestovnom prometu; budući da je, s obzirom na iskustvo te zahvaljujući najnovijim tehnološkim dostignućima, moguće kablove koji spajaju uređaj s odašiljačem impulsa zaštititi od oštećenja; budući da, s obzirom na vijek trajanja postojećih tahografa, postoji potreba za primjenom ove nove tehnologije u standarde Zajednice koje se odnose na konstrukciju i ugradnju elektroni- čkog tahografa; budući da je, kako bi se ugradio uređaj za ograničavanje brzine u vozilo, potrebno razbiti pečat na tahografu; budući da je ova radnja dozvoljena Uredbom samo u slučaju nužde; budući da, slijedom navedenoga, Uredbu treba na odgovarajući način izmi- jeniti; budući da su mjere predviđene ovom Uredbom u skladu s mišljenjem Odbora za prilagođavanje Uredbe (EEZ) br. 3821/85 tehničkom napretku, DONIJELA JE OVU UREDBU: Članak 1. Prilog 1. Uredbi (EEZ) br. 3821/85 mijenja se kako slijedi: 1. U članak 12. umeće se sljedeći stavak 5.: ,5. — Pečat smiju ukloniti osobe ili servisi ovlašteni za ugra- dnju od strane nadležnih tijela prema stavku 1. ovog članka ili u okolnostima opisanima u Prilogu I. poglavlju V. stavku 4. ove Uredbe." () SL L 370, 31.12.1985., str. 8. (*) SL L 353, 17.12.1990., str. 12. 2. U Prilog I. poglavlje V. stavak 4., umeće se sljedeća točka(g): ,(g) bilo kakav pokrov koji daje pristup načinima prilagođa- vanju stalnice tahografa karakterističnom  koeficijentu vozila." Na kraju stavka 4., ,Samo pečati iz točaka(b), (c) i (e) smiju se ukloniti u slučaju nužde"; mijenja se kako slijedi: ,Uklanjanje pečata iz točaka (b), (c) i (e) dopušteno je: — u slučaju nužde, — za ugradnju, prilagođavanje ili popravak uređaja za ogra- ničavanje brzine ili bilo kojeg drugog uređaja koji dopri- nosi sigurnosti na cesti, pod uvjetom da je tahograf i dalje pouzdan i točno funkcio- nira te da ga ugrađivač ili servis ponovno zapečate nakon ugradnje uređaja za ograničavanje brzine ili bilo kojeg drugog uređaja koji doprinosi sigurnosti na cesti ili u ostalim slučajevima unutar sedam dana." 3. U Prilog I. poglavlje V. umeće se sljedeća odredba 5.: ,>. Kablovi koji spajaju odašiljač tahografa moraju cijelom dužinom biti zaštićeni omotačem prevučenim plastikom i otpornim na hrđu, s nabranim završecima." Članak 2. Počevši od 1. siječnja 1994., države članice više neće dodjeljivati EEZ homologaciju za bilo koji tip tahografa koji nije u skladu s odredbama Uredbe (EEZ) br. 3821/85, kako je izmijenjena ovom Uredbom. Članak 3. Počevši od 1. siječnja 1996., tahograf bilo kojeg novog vozila stavljenog u uporabu po prvi put mora biti u skladu s Uredbom (EEZ) br. 3821/85, kako je izmijenjena ovom Uredbom. Članak 4. Ova Uredba stupa na snagu trećega dana od dana objave u Službenom listu Europskih zajednica.